ལོ་ངོ་བཅུའི་རིང་ལ།མཚོ་ལྷོ་ཁུལ་གྱིས་སྐྱེ་ཁམས་ལ་བརྟེན་ནས་ཁུལ་དར་སྤེལ་གཏོང་བའི་འཐབ་ཇུས་ལག་བསྟར་བྱས་ཏེ།རི་སྔོ་ཆུ་དྭངས་ནི་གསེར་རི་དངུལ་རི་ལས་ལྷག་པའི་སྐྱེ་ཁམས་སྲུང་སྐྱོབ་འདུ་ཤེས་ཇེ་དྲག་ཏུ་བཏང་ནས།རྩྭ་སའི་ཁ་གསབ་བྱ་དགའ་ལག་བསྟར་དང་ཕྱུགས་སྐྱུར་རྩྭ་འདེབས།གཙང་གསུམ་འབྱུང་ཡུལ་གྱི་སྐྱེ་ཁམས་སྲུང་སྐྱོབ་སོགས་ཀྱི་བཟོ་སྐྲུན་དངོས་འབེབས་བྱས་ཏེ།རྩྭ་སར་ལྕགས་ར་མུའུ་བྱེ་བ་གཉིས་ས་ཡ་ལྔ་འབུམ་གཅིག་ཁྲི་དྲུག་ལྷག་བསྐོར་བ་དང་།རྩྭ་ས་མུའུ་ས་ཡ་གསུམ་འབུམ་དགུ་ཁྲི་བཞི་ལྷག་གསབ་འདེབས་བྱས་ཤིང་།ས་ནག་ཐང་མུའུ་འབུམ་ལྔ་ཁྲི་གསུམ་ལྷག་བཅོས་སྐྱོང་བྱས་པ་དང་།རྩྭ་ས་མུའུ་བྱེ་བ་གཉིས་ས་ཡ་དགུ་འབུམ་གཉིས་ཁྲི་གཅིག་ལྷག་གི་ཨ་བྲའི་གནོད་འཚེ་འགོག་བཅོས་དང་།རྩྭ་ས་མུའུ་ས་ཡ་གཅིག་འབུམ་བདུན་གྱི་དུག་རྩྭ་འགོག་བཅོས་བྱས།བསྡོམས་པས་རྩྭ་སའི་ཁ་གསབ་མ་དངུལ་དངོས་འབེབས་བྱས་ཚད་སྒོར་དུང་ཕྱུར་ཉེར་ལྔར་བསླེབས།ཁུལ་ཡོངས་ཀྱི་ཁྱིམ་ཚང་ཁྲི་བདུན་སྟོང་གཉིས་བཞི་བརྒྱ་དང་མང་ཚོགས་འབུམ་གསུམ་ཁྲི་གཅིག་ལྷག་ལ་ཕན་ཁེ་ཐོབ།རྩྭ་སའི་སྐྱེ་ཁམས་སྲུང་སྐྱོབ་ཀྱི་སྤྱི་ཕན་རང་བཞིན་གྱི་ལས་རྐང་སུ་མི་སྟོང་གཅིག་བདུན་བརྒྱ་ལྷག་བསྡུ་ལེན་བྱས་པ་དང་།ལོ་རེར་མི་རེར་ཆ་སྙོམས་ཀྱིས་གླ་ཕོགས་བྱིན་ཚད་སྒོར་ཁྲི་གཉིས་སྟོང་གཅིག་དྲུག་བརྒྱར་བསླེབས།